Jeremy Little

Jeremy Ahmad Maikel atau juga dikenali sebagai Jeremy Little (9 Mac 1983 - 8 April 2014) merupakan seorang penerbit muzik, penerbit filem dan ahli perniagaan Malaysia peranakan Melayu dan Inggeris.Brianne Aeria (25 Oktober 2016). A Band’s Final Tribute Red Bull. Dicapai pada 25 Oktober 2016.Joanna Renisa (19 April 2015). Remembering Jeremy Little Daily Seni. Dicapai pada 12 Jun 2015. Beliau merupakan salah seorang pengasas dan ahli kumpulan Prana yang mana beliau merupakan pemain meja pusingnya, bersama abangnya, Jeffrey yang merupakan pemain dram. Bersama kumpulan ini, beliau merakamkan tiga album - Have A Nice Jay Walk (2001), Greenhouse Effect (2003) dan Disc 03 (2005).

 Kehidupan awal 
Dilahirkan di England kepada bapa berketurunan Inggeris dan ibu berbangsa Melayu, Jeremy bersama abangnya, Jeffrey Little menubuhkan syarikat rakaman Laguna Music pada 2002 yang menaungi Seven Collar T-Shirt, Estrella, Pure Vibracion dan Guba Rawantas. Dua beradik ini juga mengendalikan studio rakaman mereka, Greenhouse Studio di Ampang, Selangor di mana Jeremy mengetuai pengurusan artis dan perjanjian pengedaran, manakala abangnya mengendalikan penerbitan studio.

 Kerjaya dan kematian 
Beliau juga berjinak-jinak dalam bidang perfileman menerusi Flux Visual Lab, yang ditubuhkan pada 2010 dan merupakan salah seorang daripada penerbit filem KIL arahan Nik Amir Mustapha lakonan Cristina Suzanne dan Redza Minhat yang menggondol empat pencalonan Anugerah Skrin 2013.

Jawatan terakhir yang disandang oleh Jeremy sebelum kematianmya ialah sebagai Ketua Pegawai Eksekutif (CEO) Tune Studios Sdn. Bhd yang mana beliau dilantik pada Januari 2014. Beliau meninggal dunia pada usia 31 tahun pada 8 April 2014 semasa mengerjakan umrah di Tanah Suci Mekah, Arab Saudi selepas sekian lama bertarung dengan penyakit leukemia. Majlis tahlil beliau diadakan pada 10 April 2014 di Masjid Asy-Syakirin, KLCC.Jeremy Little: Musician, producer, entrepreneur passes away in Mecca The Star Online (9 April 2014). Dicapai pada 12 Jun 2014.Malaysian Tune Studios CEO Jeremy Little passes away The Hive Asia (9 April 2014). Dicapai pada 10 Julai 2014.

Jawatan beliau sebagai CEO Tune Studios digantikan oleh anak tiri Datuk Siti Nurhaliza, Adib Khalid.

Rujukan


Pautan luar


Kategori:Kelahiran 1983
Kategori:Kematian 2014
Kategori:Orang Malaysia berketurunan Melayu
Kategori:Orang Malaysia berketurunan Inggeris
Kategori:Muslim Malaysia
Kategori:Pemuzik Malaysia
Kategori:Ahli perniagaan Malaysia
Kategori:Kematian akibat Leukemia